**REPUBLIKA HRVATSKA**

**MINISTARSTVO TURIZMA**

**Uprava za upravljanje kvalitetom, međunarodnu suradnju i EU**

Prisavlje 14, 10 000 Zagreb

objavljuje

**J A V N I N A T J E Č A J**

**za sufinanciranje programa i projekata strukovnih udruga u turizmu i/ili ugostiteljstvu u 2015.**

1. Na javni natječaj mogu se javiti **strukovne udruge** **u turizmu i/ili ugostiteljstvu koje statutom imaju utvrđeno djelovanje u području turizma i/ili ugostiteljstva.**

Prijavu na ovaj javni natječaj **ne mogu** podnijeti: ogranci, podružnice i slični ustrojstveni oblici pravnih osoba koji nisu registrirani sukladno Zakonu o udrugama (NN 88/01, 11/02 ili 74/14) kao pravne osobe, udruge čiji rad/djelatnost nije vezan uz područje turizma i/ili ugostiteljstva, udruge koje su u stečaju, udruge koje nisu ispunile obveze vezane uz plaćanja doprinosa i/ili poreza, udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt za kojeg je utvrđeno nenamjensko trošenje), privatne ustanove, zadruge, zaklade, političke stranke, udruge koje ne zadovoljavaju svim ostalim uvjetima iz točke 2. Uputa za prijavitelje.

Provođenje programa ili projekta u partnerstvu je prihvatljivo, ali nije obavezno a partneri unutar ovog javnog natječaja mogu biti udruge čije područje djelovanja je tematski vezano za program ili projekt odnosno ciljeve javnog natječaja.

1. Predmet Javnog natječaja je dodjela bespovratnih sredstava Ministarstva za sufinanciranje programa i projekata u 2015. godini usmjerenih na podizanje kvalitete ljudskih potencijala u turizmu i ugostiteljstvu te jačanje konkurentnosti turističke ponude.

Za dodjelu bespovratnih sredstava prihvatljive aktivnosti su programi stručnog usavršavanja i osposobljavanja:

- seminari, radionice, kongresi, kao i drugi oblici stjecanja novih kompetencija znanja i vještina

- projekti uvođenja inovativnosti u turizmu i ugostiteljstvu

Ukupna planirana vrijednost Javnog natječaja je 2.800.000,00 kn.

1. **Obvezna natječajna dokumentacija za prijavu programa ili projekta je:**

* Obrazac opisa programa ili projekta (potpisan, ovjeren pečatom od strane ovlaštene osobe podnositelja zahtjeva i voditelja programa ili projekta, isključivo na računalu);
* Obrazac proračuna programa ili projekta (potpisan, ovjeren pečatom od strane ovlaštene osobe podnositelja zahtjeva i voditelja programa ili projekta, isključivo na računalu);
* Obrazac životopisa voditelja/voditeljice programa ili projekta za prijavitelja (na propisanom obrascu – Europass; popunjen i potpisan);
* Obrazac Izjave o partnerstvu (ako je primjenjivo) – poseban obrazac prilaže se za svakog partnera na programu ili projektu;
* Obrazac životopisa voditelja/voditeljice programa ili projekta za svakog od partnera u programu ili projektu (na propisanom obrascu – Europass, popunjen i potpisan);
* Obrazac životopisa stručnjaka angažiranih na programu ili projektu (na propisanom obrascu – Europass, popunjen i potpisan);
* Izvadak iz Registra udruga ili iz drugog odgovarajućeg registra, ne starijeg od 3 mjeseca do dana raspisivanja javnog natječaja od datuma prijave na javni natječaj za prijavitelja (partnera/e) (izdan od Ureda državne uprave u jedinicama područne samouprave);
* Preslika ovjerenog statuta Prijavitelja i/ili partnera;
* Dokaz o sufinanciranju programa ili projekta od jedinica lokalne ili područne (regionalne) samouprave ili nekih drugih izvora sufinanciranja (ako je primjenjivo);
* Za obveznike jednostavnog knjigovodstva: Odluka o vođenju jednostavnog knjigovodstva i primjeni novčanog računovodstvenog načela usvojena od zakonskog zastupnika podnositelja te preslika Knjige prihoda i rashoda i Knjige blagajne
* Elektronička verzija cjelokupne natječajne dokumentacije na CD-u.

Cjelovitu dokumentaciju za pojedini program ili projekt čine jedan izvornik obvezne natječajne dokumentacije u papirnatom obliku i jedan istovjetni primjerak obvezne natječajne dokumentacije u elektroničkom obliku (na CD-u).

1. Prijave dostaviti na adresu:

**Ministarstvo turizma, 10000 ZAGREB, Prisavlje 14**

**„Prijava na javni natječaj – R.br. 741 „Udruge 2015. - NE OTVARATI“**

1. Natječajna dokumentacija koja uključuje Odluku o provedbi javnog natječaja o sufinanciranju strukovnih udruga u turizmu i/ili ugostiteljstvu, Upute za prijavitelje s obrascem za procjenu programa ili projekta, Obrazac opisa programa ili projekta, Obrazac proračuna programa ili projekta, Obrazac Izjave o partnerstvu, Obrazac životopisa – Europass, Obrazac ugovora, Obrazac opisnog izvještaja te Obrazac financijskog izvještaja provedbe programa ili projekta sastavni je dio ovog Javnog natječaja a nalazi se, kao i dodatni materijali (Strategija razvoja turizma Republike Hrvatske do 2020. godine), na mrežnim stranicama Ministarstva turizma: [www.mint.hr](http://www.mint.hr) i mrežnim stranicama Ureda za udruge [www.uzuvrh.hr](http://www.uzuvrh.hr) **. i**
2. Javni natječaj otvoren je **do 07. svibnja 2015.** godine.

KLASA: 334-05/15-15/1

URBROJ: 529-03-15-02

Zagreb, 07. travnja 2015.